CELEX: 32021R0093
Language: el
Date: 2021-01-25 00:00:00
Title: Κανονισμός (ΕΕ) 2021/93 της Επιτροπής της 25ης Ιανουαρίου 2021 σχετικά με τη θέσπιση απαγόρευσης της αλιείας ρέγγας στα ενωσιακά και διεθνή ύδατα, καθώς και στα ύδατα των Φερόων Νήσων και της Νορβηγίας και στα διεθνή ύδατα των ζωνών 1 και 2 για σκάφη που φέρουν σημαία Πολωνίας

29.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 31/193
               
            
         ΚΑΝΟΝΙΣΜΟΣ (ΕΕ) 2021/93 ΤΗΣ ΕΠΙΤΡΟΠΗΣ
         της 25ης Ιανουαρίου 2021
         σχετικά με τη θέσπιση απαγόρευσης της αλιείας ρέγγας στα ενωσιακά και διεθνή ύδατα, καθώς και στα ύδατα των Φερόων Νήσων και της Νορβηγίας και στα διεθνή ύδατα των ζωνών 1 και 2 για σκάφη που φέρουν σημαία Πολωνίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2020/123 του Συμβουλίου (2) καθορίζει ποσοστώσεις για το 2020.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, τα αλιεύματα του αποθέματος ρέγγας στα ενωσιακά και διεθνή ύδατα, καθώς και στα ύδατα των Φερόων Νήσων και της Νορβηγίας και στα διεθνή ύδατα των ζωνών 1 και 2 που αλιεύονται από σκάφη τα οποία φέρουν σημαία Πολωνίας ή είναι νηολογημένα στην Πολωνία έχουν εξαντλήσει την ποσόστωση που έχει κατανεμηθεί για το 2020.
                  
               
                     (3)
                  
                  
                     Ως εκ τούτου, είναι αναγκαία η απαγόρευση ορισμένων αλιευτικών δραστηριοτήτων για το εν λόγω απόθεμα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση ποσόστωσης
            Η αλιευτική ποσόστωση που κατανεμήθηκε για το 2020 στην Πολωνία για το απόθεμα ρέγγας στα ενωσιακά και διεθνή ύδατα, καθώς και στα ύδατα των Φερόων Νήσων και της Νορβηγίας και στα διεθνή ύδατα των ζωνών 1 και 2, που αναφέρεται στο παράρτημα, θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
         
         
            Άρθρο 2
            Απαγορεύσεις
            
               1.   Η αλιεία του αποθέματος που αναφέρεται στο άρθρο 1 από σκάφη που φέρουν σημαία Πολωνίας ή είναι νηολογημένα στην Πολωνία απαγορεύεται από την ημερομηνία που καθορίζεται στο παράρτημα. Απαγορεύεται, ιδίως, η αναζήτηση ιχθύων, η ρίψη, η πόντιση ή η ανάσυρση αλιευτικών εργαλείων για τον σκοπό της αλιείας του εν λόγω αποθέματος.
            
            
               2.   Η μεταφόρτωση, η διατήρηση επί του σκάφους, η μεταποίηση επί του σκάφους, η μεταβίβαση, ο εγκλωβισμός, η πάχυνση και η εκφόρτωση ιχθύων και αλιευτικών προϊόντων του εν λόγω αποθέματος που έχουν αλιευθεί από τα εν λόγω σκάφη εξακολουθούν να επιτρέπονται για αλιεύματα που έχουν αλιευθεί πριν από την εν λόγω ημερομηνία.
            
            
               3.   Τα ανεπιθύμητα αλιεύματα ειδών από το εν λόγω απόθεμα που αλιεύονται από τα εν λόγω σκάφη, μεταφέρονται και διατηρούνται επί των αλιευτικών σκαφών, καταγράφονται, εκφορτώνονται και καταλογίζονται στις ποσοστώσεις σύμφωνα με το άρθρο 15 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (3).
            
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 25 Ιανουαρίου 2021.
            
               
                  Για την Επιτροπή,
               
               
                  εξ ονόματος της Προέδρου,
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2020/123 του Συμβουλίου, της 27ης Ιανουαρίου 2020, σχετικά με τον καθορισμό για το 2020 για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 25 της 30.1.2020, σ. 1).
         
            (3)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
      
      
         
            ΠΑΡΑΡΤΗΜΑ
            
                        Αριθ.
                     
                     
                        33/TQ123
                     
                  
                        Κράτος μέλος
                     
                     
                        Πολωνία
                     
                  
                        Απόθεμα
                     
                     
                        HER/1/2-
                     
                  
                        Είδος
                     
                     
                        Ρέγγα (Clupea harengus)
                     
                  
                        Ζώνη
                     
                     
                        Ενωσιακά ύδατα, ύδατα Φερόων Νήσων, νορβηγικά ύδατα και διεθνή ύδατα των ζωνών 1 και 2
                     
                  
                        Ημερομηνία απαγόρευσης
                     
                     
                        17.12.2020